Държавен вестник, бр. 102, 2012 г., стр. 33

БРОЙ  102	
Д Ъ Р Ж А В Е Н  В Е С Т Н И К 	
СТР.  33  
разлика между броя на приетите за обучение 
студенти и докторанти по данни от регистъра 
по чл. 10, ал. 2, т. 3, буква „в“ и броя на сту­
дентите и докторантите, формиращ размера 
на субсидиите за издръжка на обучението, 
включени в трансферите за държавните висши 
училища в закона за държавния бюджет за 
съответната година.
(2) Освободените средства по ал. 1 се 
предоставят по бюджета на Министерството 
на образованието, младежта и науката за фи­
нансиране на дейности и политики в сферата 
на висшето образование.
(3) Министърът на финансите по предложе­
ние на министъра на образованието, младежта 
и науката след 30 юни на текущата година 
може да извършва промени на средствата 
за научноизследователска дейност между 
държавните висши училища, Българската 
академия на науките и Министерството на 
образованието, младежта и науката на базата 
на резултати от независима експертиза върху 
официално представените отчети за научна 
дейност.“
§ 71. В Закона за народната просвета (обн., 
ДВ, бр. 86 от 1991 г.; изм., бр. 90 от 1996 г., 
бр. 36, 124 и 153 от 1998 г., бр. 67 и 68 от 
1999 г., бр. 90 и 95 от 2002 г., бр. 29, 71, 86 и 
114 от 2003 г., бр. 40 от 2004 г., бр. 28, 94, 103 
и 105 от 2005 г., бр. 41 и 105 от 2006 г., бр. 113 
от 2007 г., бр. 50 от 2008 г., бр. 35, 36 и 74 от 
2009 г., бр. 50 и 78 от 2010 г. и бр. 9, 23 и 99 
от 2011 г.) в глава пета се правят следните 
изменения и допълнения:
1. Наименованието на глава пета се изменя 
така: „Финансиране, управление и ресурсно 
осигуряване“.
2. Създават се чл. 41а и 41б:
„Чл. 41а. (1) Средствата от държавния 
бюджет за дейностите по възпитанието, под­
готовката и обучението на деца и ученици в 
държавните и общинските училища, детски 
градини и обслужващи звена в системата на 
народната просвета се определят по първо­
степенните разпоредители с бюджетни кредити 
на базата на единни разходни стандарти за 
едно дете и един ученик, одобрени с акт на 
Министерския съвет.
(2) Първостепенните разпоредители с 
бюджетни кредити разпределят средствата, 
получени по единни разходни стандарти, 
между училищата, детските градини и об­
служващите звена въз основа на формули за 
всяка отделна дейност.
(3) Първостепенният разпоредител с бю­
джетни кредити утвърждава формулите по 
ал. 2 в срок до 28 февруари на текущата година 
след обсъждане с директорите на детските 
градини, училищата и обслужващите звена от 
съответната дейност. Утвърдените формули се 
прилагат от началото на бюджетната година 
и не могат да бъдат променяни до края є.
(4) Основни компоненти на всяка формула 
по ал. 2 са единният разходен стандарт и броят 
на децата и учениците в детските градини, учи­
лищата и обслужващите звена за съответната 
дейност. Допълнителни компоненти на фор­
мулата могат да бъдат обективни географски, 
демографски и инфраструктурни показатели, 
определящи различия в разходите за едно дете 
или един ученик, или показатели, отразяващи 
националната и общинската образователна 
политика. Не могат да бъдат компоненти на 
формулите по ал. 2 числеността на персонала 
и броят на групите и паралелките.
(5) Средствата по ал. 2 за всяка дейност 
се разпределят:
1. не по-малко от 80 на сто – на базата на 
основните компоненти на формулата;
2. останалите до 20 на сто – въз основа 
на допълнителни компоненти на формулата.
(6) Първостепенните разпоредители с 
бюджетни кредити, финансиращи училища, 
детски градини и обслужващи звена, като част 
от допълнителните компоненти на формулата 
за съответната дейност могат да предвидят 
резерв за нерегулярни разходи в размер до 
3 на сто от средствата по съответната дей­
ност. Неразпределените към 15 ноември на 
текущата година средства от резерва се пре­
доставят на училищата, детските градини и 
обслужващите звена по съответната дейност, 
като се разпределят пропорционално на броя 
на децата и учениците.
(7) Първостепенните разпоредители с бю­
джетни кредити като част от допълнителните 
компоненти на формулите могат да предвидят 
средства в размер до 0,5 на сто за финансиране 
на логопедични кабинети.
(8) Като част от формулите за разпределение 
на средствата първостепенните разпоредители 
с бюджетни кредити утвърждават и:
1. условията и реда за разпределение на 
средствата по отделните допълнителни ком­
поненти, включени в съответната формула, 
в т.ч. резерва;
2. правила за промени в разпределението 
на средствата между училища, детски градини 
и обслужващи звена при изменение на броя 
на децата и учениците или на стойностите по 
някой от другите компоненти на формулата, 
въз основа на които се разпределят средствата.
(9) Освен средствата по ал. 2 първосте­
пенните разпоредители с бюджетни кредити 
включват в бюджетите на училищата за 
съответната бюджетна година и разходи за 
сметка на:
1. установеното към края на предходната 
година превишение на постъпленията над пла­
щанията по бюджета на съответното училище;